Olen kaheksa ajalehes töötatud aasta jooksul käinud nii pidu- kui leinakojas, nagu ütleb Koguja raamat. Olnud avarii- ja mõrvapaikadel, tunnistanud värskel lumel inimese väljalastud ajusid. Istunud kolm päeva Ruhnu saarel vangis, sest Hiiumaal kukkus lennuk alla ja lennuliiklus pandi seisma. Enda arust olen ehitanud uhke õrre, millelt kaagutada, et küllap minagi Eesti elu tunnen.